TARTALOMJEGYZÉK

1. BEVEZETÉS 3

2. A 2010. ÉVI JELENTÉS 3

2.1. Az operatív programok végrehajtásával kapcsolatos legfontosabb fejlemények, tendenciák és kihívások 3

2.1.1. Az Európai Halászati Alap tagállamok általi végrehajtása 3

2.1.2. A költségvetés Bizottság általi végrehajtása 4

2.2. A tagállamok által létrehozott irányítási és ellenőrzési rendszerekre vonatkozó, a Bizottság nevében végrehajtott ellenőrzések, illetve a tagállamok által végzett, az EHA-ból nyújtott támogatásokra vonatkozó ellenőrzések eredményének összegzése 5

2.2.1. Az Európai Bizottság EHA-ellenőrzései 2010-ben: 5

2.2.2. A tagállamok EHA-ellenőrzései 2010-ben: 6

2.3. A halászati ágazat gazdasági helyzete 7

2.4. Innováció a halászati ágazatban – az EHA bevált gyakorlati módszerei 8

2.5. Az EHA összehangolása a strukturális alapokkal és az Európai Mezőgazdasági Vidékfejlesztési Alappal (EMVA) 9

2.6. Technikai segítségnyújtás 9

2.6.1. A technikai segítségnyújtásra fordítható költségvetés tagállamok általi felhasználása 9

2.6.2. A technikai segítségnyújtásra fordítható költségvetés Bizottság általi felhasználása 9

3. Az ellenőrzési stratégiák, irányítási és ellenőrzési rendszerek és éves ellenőrzési jelentések aktuális helyzete 11

4. Pénzügyi végrehajtás a tagállamokban 12

BEVEZETÉS

Az Európai Halászati Alapról szóló rendelet[1] 68. cikke értelmében a Bizottság minden év december 31-ig beszámolót küld az Európai Parlamentnek, a Tanácsnak, az Európai Gazdasági és Szociális Bizottságnak, valamint a Régiók Bizottságának az Európai Halászati Alap végrehajtásáról. A jelentés a tagállamok éves jelentésére vonatkozó bizottsági vizsgálaton és értékelésen, illetve bármely más rendelkezésre álló információn alapul. Az említett rendeletben előírtaknak megfelelően ez a negyedik éves jelentés tartalmazza továbbá a tagállamok által létrehozott irányítási és ellenőrzési rendszerekre vonatkozó, a Bizottság nevében végrehajtott ellenőrzéseknek, illetve a tagállamok által végzett, az EHA-ból nyújtott támogatásokra vonatkozó ellenőrzések eredményének az összegzését, valamint adott esetben a pénzügyi korrekciókat.

Ez a jelentés az EHA 2010. évi végrehajtásáról szól. A jelentést kísérő bizottsági szolgálati munkadokumentum az EHA valamennyi tagállamban történő végrehajtásának rövid összefoglalóját, valamint négy, a pénzügyi végrehajtásról szóló részletes adatokat felsoroló táblázatot tartalmaz[2].

A 2010. ÉVI JELENTÉS

Az operatív programok végrehajtásával kapcsolatos legfontosabb fejlemények, tendenciák és kihívások

Az Európai Halászati Alap tagállamok általi végrehajtása

Az EHA végrehajtásának megkezdésében tapasztalt csúszás okai, amelyeket a korábbi éves jelentések részletesen elemeztek, a következők voltak: az EHA-rendelet és a végrehajtási rendelet késedelmes elfogadása, a nagyobb közösségi alapoknak a tagállamok általi előtérbe helyezése, a megfelelő irányítási és ellenőrzési rendszerek létrehozásával kapcsolatos feladat összetettsége, valamint ezzel egyidejűleg a Halászati Orientációs Pénzügyi Eszköz (HOPE) 2000–2006 végrehajtásának véglegesítése.

A csúszás további oka a gazdasági és pénzügyi válság volt, amely egyes tagállamokban korlátozta a nemzeti társfinanszírozási célra elérhető forrásokat, és visszavetette a magánberuházásokat. Az EHA félidős értékelése szerint ezenkívül növekedett a halászati és akvakultúra-ágazatra nehezedő gazdasági nyomás az üzemanyag és a haltáp költségeinek megemelkedése, valamint az általános munkanélküliség növekedése folytán, amelyek együttesen a halászati termékek iránti kereslet bizonyos mértékű csökkenését és az árak stagnálását idézték elő. Egyes tagállamokban viszont az üzemanyagválság hatása csupán időleges volt, sőt lehetőséget nyújtott az ágazatban az innováció és a termelékenység fokozására, a gazdaságosabb halászati módszerekre való áttérésre és a flották szerkezetátalakítására.

A jelenlegi adatok arra utalnak, hogy az EHA végrehajtásának üteme gyorsult, amint azt a 2009. évi jelentés is valószínűsítette. 2010 végéig az összes EHA-forrás 36,13 %-át használták fel konkrét projektekre: ez az összeg közel a kétszerese volt a 2009 végéig felhasznált összegnek, aránya pedig néhány tagállamban meghaladta az 50 %-ot.

Az összes EHA-forrás 36,13 %-át a következőképpen használták fel a négy prioritási tengelyre: 13,2 %-ot (567 485 078 EUR-t) az 1. tengelyre (intézkedések a közösségi halászflotta kiigazítására), 11,7 %-ot (504 633 674 EUR-t) a 2. tengelyre (akvakultúra, belvízi halászat és a halászati és akvakultúra-termékek feldolgozása és forgalmazása), 9,7 %-ot (418 147 084 EUR) a 3. tengelyre (közös érdekeket célzó intézkedések) és 0,7 %-ot (33 844 305 EUR) a 4. tengelyre (a halászati területek fenntartható fejlesztése). Fontos kiemelni, hogy ezek az adatok nem csupán az 1. tengely esetében jelentenek előrelépést (ahol a magas támogatási intenzitás megkönnyíti a pénzügyi abszorpciót), hanem a 2. és 3. tengelyhez kapcsolódó támogatásoknál is. Ahogyan a 2009. évi jelentés is megjegyzi, ez újfent megerősíti, hogy a magán- és kollektív projektek végrehajtása a pénzügyi és gazdasági válság hatásainak ellenére kezd felgyorsulni.

Ami a kifizetéseket illeti, az EHA keretében igazolt kiadások összege 2010 végéig 645 829 316 EUR volt, azaz az összes EHA-forrás 15 %-a. Ez több mint 10 százalékpontos növekedést jelent a 2009 végi helyzethez viszonyítva (4,1 %). A tagállamok által igazolt kifizetések nagyobb része az 1. tengelyhez kapcsolódott (60 %, 386 331 662 EUR), míg a 2. tengelynél 21 % (135 686 896 EUR), a 3. tengelynél pedig 16 % (103 906 607 EUR) volt ez az arány. A 4. tengely 1,2 %-ot (7 987 800 EUR) tett ki. Az 1. tengely esetében az igazolt kifizetések jelentős aránya egyrészt az intézkedés magas támogatási intenzitásával magyarázható, másrészt pedig a köz-magán társfinanszírozás útjában álló akadályokkal, amelyek lassították a többi tengely keretébe tartozó intézkedések végrehajtását.

A 4. tengelynél a helyi partnerségek kialakítása és a részvételt elősegítő helyi fejlesztési stratégiák jelentős kapacitásépítési erőfeszítést igényelnek, amelyben a FARNET Támogatási Egység meghatározó szerepet játszik. Ez a testreszabott támogatás mind a tagállamok, mind a helyi szereplők számára kifizetődőnek bizonyult. A végrehajtás üteme felgyorsult, és 2010 végére a 4. tengelyt végrehajtó huszonegy tagállamból tizenháromban már több mint 170 helyi halászati akciócsoportot választottak ki. 2011 végére várhatóan összesen 250 helyi halászati akciócsoport jön létre.

A költségvetés Bizottság általi végrehajtása

Az éves kötelezettségvállalásokat illetően 2010-ben a 2007 és 2013 közötti időszakra vonatkozó teljes előirányzat (4 304 949 019 EUR) 14,8 %-át (639 062 172 EUR) kötötték le, ebből 485 174 453 EUR-t a konvergenciarégiók, 153 887 719 EUR-t a nem konvergenciarégiók vonatkozásában. Ami a 2010-es kifizetéseket illeti, a 2007 és 2013 közötti időszakra vonatkozó teljes előirányzat 8,85 %-át (380 796 428 EUR) fizették ki, ebből 66,9 %-ot (254 799 278 EUR) a konvergenciarégióknak, 33,1 %-ot (125 997 150 EUR) a nem konvergenciarégióknak. Ezeket a kifizetéseket időközi kifizetések formájában teljesítették. Részletes információk e jelentés 4. pontjában (a tagállamokbeli pénzügyi végrehajtásról szóló táblázatban) és a jelentést kísérő bizottsági szolgálati munkadokumentumban (I., II., III. és IV. táblázat) találhatók.

2010 végén két tagállamnál, Németországnál és a Szlovák Köztársaságnál került sor kötelezettségvállalások visszavonására az EHA-rendelet 90. cikkében szereplő „N+2” szabály értelmében, előbbinél 2 154 026 EUR, utóbbinál pedig 108 599 EUR értékben.

A tagállamok által létrehozott irányítási és ellenőrzési rendszerekre vonatkozó, a Bizottság nevében végrehajtott ellenőrzések, illetve a tagállamok által végzett, az EHA-ból nyújtott támogatásokra vonatkozó ellenőrzések eredményének összegzése

Az Európai Bizottság EHA-ellenőrzései 2010-ben:

A Tengerügyi és Halászati Főigazgatóság 2010-ben új ellenőrző vizsgálatot indított a 2007–2013-ra szóló EHA-programokkal kapcsolatban. E vizsgálat fő célja a tagállami ellenőrző hatóságok által végzett munka megfelelőségének ellenőrzése volt. Ennek során újra elvégezték az ellenőrző hatóságok munkáját az Európai Számvevőszékkel közösen meghatározott és a tagállamokkal közölt, irányítási és ellenőrzési rendszerekre vonatkozó legfontosabb követelmények mentén[3]. Az első és a második modul az ellenőrző hatóságok által alkalmazott ellenőrzési módszertant tartalmazza, míg a harmadik és a negyedik modul az ellenőrző hatóságok által végzett rendszer- illetve műveleti ellenőrzések teljesítményére vonatkozik.

Ahogyan az 1. táblázatban látható, 2010-ben hét ellenőrzésre került sor, amelyek hét operatív program esetében vizsgálták az ellenőrző hatóságok munkáját. Az ellenőrzések alapján az érintett ellenőrző hatóságok számára ajánlások készültek, amelyekben korrekciós intézkedések végrehajtását írták elő. Az elvégzett ellenőrzésekből az az ésszerű következtetés vonható le, hogy a hét ellenőrző hatóság véleménye hitelt érdemel. Két ellenőrző hatóságot soroltak az 1. kategóriába (Jól működik, csupán kisebb változtatások szükségesek), ötöt pedig a 2. kategóriába (Működik, de változtatások szükségesek). Az 1. kategóriába sorolt ellenőrző hatóságoknál („minősítés nélküli” ellenőrzési vélemény) nincs szükség nyomon követésre.

1. táblázat: A tagállamok által létrehozott irányítási és ellenőrzési rendszerekre vonatkozó, a Bizottság nevében 2010-ben végrehajtott ellenőrzések összegzése

Ellenőrzés dátuma | Tagállam | CCI | EPM modul 2007-13 | Megbízhatósági szint | Ellenőrzési vélemény | Állapotjelentés |

2010.6.14–18. | Észtország | 2007EE14FPO001 | 1., 2. és 3. | 2. kat. | Minősített | Végleges időközi |

2010.7.5–7. | Németország (Mecklenburg-Elő-Pomeránia) | 2007DE14FPO001 | 1., 2., 3. és 4. | 1. kat. | Minősítés nélküli | Végleges |

2010.7.26–30. | Lettország | 2007LV14FPO001 | 1., 2. és 3. | 2. kat. | Minősített | Végleges időközi |

2010.10.25–29. | Franciaország | 2007FR14FPO001 | 1., 2., 3. és 4 | 2. kat. | Minősített | Előkészítés alatt |

2010.10.25–28. | Hollandia | 2007NL14FPO001 | 1., 2., 3. és 4. | 2. kat. | Minősített | Tervezet |

2010.11.8–12. | Spanyolország (Baszkföld) | 2007ES14FPO001 | 1., 2. és 3. | 2. kat. | Minősített | Végleges időközi |

2010.11.22–26. | Litvánia | 2007LT14FPO001 | 1., 2., 3. és 4. | 1. kat. | Minősítés nélküli | Végleges |

A tagállamok EHA-ellenőrzései 2010-ben:

A Bizottság 2010-ben ötvenegy rendszerellenőrzési jelentést kapott 13 tagállam ellenőrző hatóságaitól (az 1198/2006/EK tanácsi rendelet 61. cikke (1) bekezdésének megfelelően. A 2. táblázat tartalmazza az ellenőrzések tárgyát képező hatóságokat (irányító hatóság, igazoló hatóság vagy közreműködő szervezet), a kulcsfontosságú követelmények hatékonyságának értékeléséből származó megbízhatósági szintet, valamint a jelentésekben közölt általános ellenőrzési véleményt.

A megbízhatósági szint alapján húsz jelentést minősítettek 1. kategóriájúnak, ami azt fejezi ki, hogy az ellenőrzött rendszer jól működik, és csupán kisebb javításokra van szükség. Huszonhét jelentést a 2. kategóriába soroltak be, ami annyit jelent, hogy a rendszer működik, de tökéletesítésre szorul. Három vizsgálati jelentés pedig a 3. kategóriába került, ami azt jelenti, hogy a rendszer részben működik, és jelentős változtatásokra van szükség; ilyen esetekben a hiányosságokat megfelelően orvosolni kell. Az ellenőrző hatóságok gondoskodnak az ilyen esetek figyelemmel kíséréséről és nyomon követéséről.

Az ellenőrző hatóság harminc jelentés esetében bocsátott ki minősítés nélküli, hat jelentés esetében pedig minősített véleményt. A többi jelentéshez nem készült ilyen átfogó vélemény.

E jelentések Tengerügyi és Halászati Főigazgatóság általi elemzésének eredményeit figyelembe veszik az éves tevékenységei jelentésben az általános megbízhatóság értékelésekor.

2. táblázat: A tagállamok által 2010-ben végrehajtott, az EHA-ból nyújtott támogatásokra vonatkozó ellenőrzések összegzése.

Tagállam | CCI | Kapott rendszerellenőrzési jelentések száma | Érintett hatóság[4] | Megbízhatósági szint | Ellenőrzési vélemény |

Tagállam | Elhatározott összeg a | Kötelezettségvállalás b | Kifizetés c (előfinanszírozással együtt) | % (b) / (a) | % (c) / (a) |

Belgium | 2007–2013-as időszak | 26 261 648,00 | 12 793 350,00 | 3 676 630,00 | 48,71 % | 14,00 % |

Pénzügyi év: 2010 | 4 337 474,00 | 4 337 474,00 | 0,00 |

Bolgár Köztársaság | 2007–2013-as időszak | 80 009 708,00 | 38 156 245,00 | 11 201 359,11 | 47,69 % | 14,00 % |

Pénzügyi év: 2010 | 12 221 422,00 | 12 221 422,00 | 0,00 |

Cseh Köztársaság | 2007–2013-as időszak | 27 106 675,00 | 14 448 901,00 | 7 086 877,73 | 53,30 % | 26,14 % |

Pénzügyi év: 2010 | 3 868 715,00 | 3 868 715,00 | 3 291 943,23 |

Dánia | 2007–2013-as időszak | 133 675 169,00 | 74 110 255,00 | 44 853 998,24 | 55,44 % | 33,55 % |

Pénzügyi év: 2010 | 19 081 484,00 | 19 081 484,00 | 26 139 474,58 |

Németország | 2007–2013-as időszak | 153 711 392,00 | 85 867 012,00 | 47 423 400,45 | 55,86 % | 30,85 % |

Pénzügyi év: 2010 | 22 270 129,00 | 22 270 129,00 | 19 430 244,12 |

Észtország | 2007–2013-as időszak | 84 568 039,00 | 41 883 075,00 | 20 197 426,14 | 49,53 % | 23,88 % |

Pénzügyi év: 2010 | 11 891 071,00 | 11 891 071,00 | 9 603 101,61 |

Írország | 2007–2013-as időszak | 42 266 603,00 | 20 590 159,00 | 20 590 159,00 | 48,71 % | 48,71 % |

Pénzügyi év: 2010 | 6 980 914,00 | 6 980 914,00 | 14 672 835,00 |

Görögország | 2007–2013-as időszak | 207 832 237,00 | 120 018 853,00 | 31 994 351,17 | 57,75 % | 15,39 % |

Pénzügyi év: 2010 | 29 729 945,00 | 29 729 945,00 | 2 897 837,99 |

Spanyolország | 2007–2013-as időszak | 1 131 890 912,00 | 641 340 727,00 | 286 033 924,92 | 56,66 % | 25,27 % |

Pénzügyi év: 2010 | 161 753 140,00 | 161 753 140,00 | 127 569 198,92 |

Franciaország | 2007–2013-as időszak | 216 053 084,00 | 119 781 031,00 | 74 268 494,67 | 55,44 % | 34,38 % |

Pénzügyi év: 2010 | 30 840 533,00 | 30 840 533,00 | 21 869 442,14 |

Olaszország | 2007–2013-as időszak | 424 342 854,00 | 236 309 252,00 | 104 244 555,92 | 55,69 % | 24,57 % |

Pénzügyi év: 2010 | 60 586 678,00 | 60 586 678,00 | 44 836 557,92 |

Ciprus | 2007–2013-as időszak | 19 724 418,00 | 10 935 328,00 | 8 910 044,99 | 55,44 % | 45,17 % |

Pénzügyi év: 2010 | 2 815 565,00 | 2 815 565,00 | 6 148 626,47 |

Lettország | 2007–2013-as időszak | 125 015 563,00 | 62 503 709,00 | 39 695 701,19 | 50,00 % | 31,75 % |

Pénzügyi év: 2010 | 17 736 296,00 | 17 736 296,00 | 10 556 618,45 |

Litvánia | 2007–2013-as időszak | 54 713 408,00 | 28 548 396,00 | 18 445 624,41 | 52,18 % | 33,71 % |

Pénzügyi év: 2010 | 7 546 096,00 | 7 546 096,00 | 8 841 003,88 |

Luxemburg | 2007–2013-as időszak | 0,00 | 0,00 | 0,00 | 0,00 % | 0,00 % |

Pénzügyi év: 2010 | 0,00 | 0,00 | 0,00 |

Magyarország | 2007–2013-as időszak | 34 850 860,00 | 16 116 646,00 | 5 674 974,00 | 46,24 % | 16,28 % |

Pénzügyi év: 2010 | 5 341 786,00 | 5 341 786,00 | 795 853,60 |

Málta | 2007–2013-as időszak | 8 372 329,00 | 4 029 528,00 | 1 172 126,06 | 48,13 % | 14,00 % |

Pénzügyi év: 2010 | 1 250 716,00 | 1 250 716,00 | 0,00 |

Hollandia | 2007–2013-as időszak | 48 578 417,00 | 26 932 144,00 | 11 648 010,18 | 55,44 % | 23,98 % |

Pénzügyi év: 2010 | 6 934 334,00 | 6 934 334,00 | 0,00 |

Ausztria | 2007–2013-as időszak | 5 259 318,00 | 2 928 289,00 | 2 891 907,55 | 55,68 % | 54,99 % |

Pénzügyi év: 2010 | 750 906,00 | 750 906,00 | 1 081 650,42 |

Lengyelország | 2007–2013-as időszak | 734 092 574,00 | 361 732 791,00 | 139 941 469,79 | 49,28 % | 19,06 % |

Pénzügyi év: 2010 | 119 906 010,00 | 119 906 010,00 | 37 168 509,43 |

Portugália | 2007–2013-as időszak | 246 485 249,00 | 137 478 742,00 | 64 386 992,42 | 55,78 % | 26,12 % |

Pénzügyi év: 2010 | 35 195 411,00 | 35 195 411,00 | 29 879 058,42 |

Románia | 2007–2013-as időszak | 230 714 207,00 | 103 832 279,00 | 32 299 988,49 | 45,00 % | 14,00 % |

Pénzügyi év: 2010 | 36 391 468,00 | 36 391 468,00 | 0,00 |

Szlovénia | 2007–2013-as időszak | 21 640 283,00 | 11 754 369,00 | 3 029 639,62 | 54,32 % | 14,00 % |

Pénzügyi év: 2010 | 3 722 949,00 | 3 722 949,00 | 0,00 |

Szlovákia | 2007–2013-as időszak | 13 579 930,00 | 7 282 064,00 | 3 912 804,43 | 53,62 % | 28,81 % |

Pénzügyi év: 2010 | 1 655 266,00 | 1 655 266,00 | 1 731 349,25 |

Finnország | 2007–2013-as időszak | 39 448 827,00 | 21 870 648,00 | 11 387 844,83 | 55,44 % | 28,87 % |

Pénzügyi év: 2010 | 5 631 130,00 | 5 631 130,00 | 2 960 792,20 |

Svédország | 2007–2013-as időszak | 54 664 803,00 | 30 306 470,00 | 19 494 588,76 | 55,44 % | 35,66 % |

Pénzügyi év: 2010 | 7 803 137,00 | 7 803 137,00 | 11 322 330,55 |

Egyesült Királyság | 2007–2013-as időszak | 137 827 889,00 | 67 594 416,00 | 19 295 904,46 | 49,04 % | 14,00 % |

Pénzügyi év: 2010 | 22 819 597,00 | 22 819 597,00 | 0,00 |

Összesen | 2007–2013-as időszak | 4 302 686 396,00 | 2 299 144 679,00 | 1 033 758 798,53 | 53,44 % | 24,03 % |

Pénzügyi év: 2010 | 639 062 172,00 | 639 062 172,00 | 380 796 428,18 |

[1] Az Európai Halászati Alapról szóló, 2006. július 27-i 1198/2006/EK tanácsi rendelet (HL L 120., 2006. 8. 15.) 68. cikke.

[2] I. táblázat: Pénzügyi végrehajtás a konvergenciarégiókban.

II. táblázat: Pénzügyi végrehajtás a nem konvergenciarégiókban.

III. táblázat: Az EHA keretében előirányzott összegek prioritási tengelyek és tagállamok szerint.

IV. táblázat: Az EHA keretében igazolt kiadások prioritási tengelyek és tagállamok szerint.

[3] EFFC/27/2008 (2008. 09. 12.) – Útmutató a tagállami irányítási és ellenőrzési rendszerek értékelésének közös módszertanához (2007–2013 közötti programozási időszak)

[4] MA = Irányító hatóság; CA = Igazoló hatóság; IB = Közreműködő szervezet